NaiveNeuron/SloPal huggingface dataset:
Kaník, Ľudovít, poslanec NR SR (2013-12-18):
Už len veľmi krátko. Bude si to žiadať politickú odvahu. No, bol som minister, trvalo mi asi pol roka, kým som nenabral odvahu, ale napísal, prijal, predložil všetky príslušné zmeny, ktoré fungovali. My sme si to už vyskúšali. Tie veci fungujú. Len potom sa už o nich len rozprávalo, ako nastúpila prvá vláda Roberta Fica. Už prestaňme rozprávať a konečne začnime robiť, lebo inak naozaj tá situácia sa iba zhoršuje. Ďakujem za pozornosť.
Číž, Miroslav, podpredseda NR SR (2015-09-17):
Teraz v rozprave vystúpi pán poslanec Zajac, pripraví sa pán poslanec Beblavý.
Ďurovčík, Emil, poslanec NR SR (2018-11-27):
Pán predsedajúci, prosím, dajte hlasovať o zákone ako o celku.
M. Gibalová, poslankyňa: (2007-03-22):
Vážená pani ministerka, páni ministri, panie poslankyne, páni poslanci, interpelujem pani ministerku práce sociálnych vecí  a rodiny. Vážená pani ministerka Tomanová, na hodine otázok dňa 1. februára 2007 ste zaujali stanovisko a dali ste mi uspokojivú odpoveď na moju otázku, či môže samosprávny kraj navrhnúť subjektu, ktorý poskytuje sociálne služby, finančný príspevok nižší, ako je uvedené v prílohe č. 14 zákona 195 o sociálnej pomoci v znení neskorších predpisov. S odvolaním sa na jednotlivé ustanovenia citovaného zákona zdôrazňujete garanciu poskytovania finančného príspevku zo strany samosprávnych krajov subjektom poskytujúcim sociálne služby, ktoré majú so samosprávnym krajom uzatvorenú písomnú zmluvu o poskytnutí finančného príspevku. Vážne vyjadrenie v závere vašej odpovede, citujem: „Je pravdou, že sme sa stretli s porušovaním zákona zo strany samosprávnych krajov a dá sa povedať vo všetkých samosprávnych krajoch“, koniec citácie, je podnetom, som presvedčená, pre veľmi razantné konanie, aby sa napravilo bezprávie, o ktorom všetci vieme a nepodnikáme relevantné kroky na jeho odstránenie. Preto sa pýtam, pani ministerka, aké opatrenia prijmete vy a ministerstvo práce, sociálnych vecí a rodiny, ak viete, že zo strany samosprávnych krajov sa tak hrubo porušuje zákon a diskriminujú sa poskytovatelia sociálnych služieb, ale najmä občania, ktorí sú prijímateľmi sociálnych služieb prostredníctvom poskytovateľov, najmä fyzických osôb a právnických osôb. Žiaľ, postoj samosprávnych krajov k činnosti poskytovateľov sociálnych služieb je evidentne diskriminačný a centralizačný. VÚC-ky hľadajú rôzne prekážky a výhovorky, najmä na literu zákona a jeho vlastné výklady a odkazovanie na štát alebo obce. Dovoľte mi ešte moju druhú interpeláciu, vážená pani ministerka Tomanová. V zákone č. 681/2006 Z. z. o štátnom rozpočte na rok 2007 sú v prílohe č. 5 vyčlenené finančné prostriedky na dotácie pre zariadenia sociálnych služieb pre obce. Ide o dotácie z kapitoly Všeobecná pokladničná správa. Ja sa pýtam, o ktoré konkrétne zariadenia a v ktorých obciach ide. Na základe akých pravidiel a kritérií sa prideľujú tieto dotácie? Prečo sú tieto zariadenia preferované oproti ostatným zariadeniam sociálnych služieb? Ďakujem.
Nehézová, Jana, poslankyňa NR SR (2019-04-02):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Žitňanská, Jana, poslankyňa NR SR (2011-03-23):
Ďakujem pekne. Ja by som možno zopakovala aj to, čo som pred chvíľočkou povedala. Naozaj, médiá sú zrkadlom spoločnosti a nesúhlasím s vami pán poslanec, že nezáleží na tom čo si ľudia myslia, že vlastne tie televízie si vysielajú čokoľvek bez ohľadu na to, čo ľudia chcú. No máme také niečo ako sú peoplemetre, ktoré merajú sledovanosť. A podľa peoplemetrov sa aj televízie riadia, to predpokladám, že viete. Čiže ľudia môžu ovplyvniť obsah vysielania, to čo televízie vysielajú a čo nevysielajú. Ďakujem.
M. Číž, podpredseda NR SR: (2008-11-25):
Pani ministerka, máte slovo.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 145, za 102, 1 proti, zdržalo sa 42 poslancov. Konštatujem, že návrh sme schválili.
Droba, Juraj, poslanec NR SR (2013-10-28):
Chcem všetkým poďakovať za rozpravu, za výmenu názorov, ktorá bola dosť ostrá. Ja som už na výbore vyzval nového riaditeľa, aby sa pustil do práce, aby rozptýlil všetky podozrenia. A navrhujem, aby sme sa pozreli povedzme po roku na to, že čo sa reálne spravilo a čo sa nespravilo. Tak isto som jedným dychom povedal, že názov tohto úradu som počul častejšie ako ktorýkoľvek iný problém v oblasti zahraničnej politiky Slovenska, a to o niečom svedčí. Takže týmto vyzývam aj zástupcov našich krajanských organizácií, aby prestali hádzať bahno na seba, jeden na druhého, aby prestali vypisovať jedovité maily a jedovité listy. Ak sú reálne problémy a vedia ich podložiť faktami, aby tak urobili, samozrejme, a my ako poslanci, je naša povinnosť sa na to pozrieť. Ale ešte raz, zdá sa mi, že táto téma bola eskalovaná až príliš. Ak sa pýtate na môj osobný názor na to, či Slovensko robí dosť pre svojich krajanov v zahraničí, tak takisto ako minister zahraničných vecí musím súhlasiť s tým, že robíme pramálo. Či už z hľadiska aktivít, alebo z hľadiska rozpočtov, dokonca si myslím, že aj v tej stratégii nemáme úplne celkom jasno, že ako chceme uchopiť komunitu, ktorá v konečnom dôsledku môže byť pre Slovensko prospešná a prínosná. Z mojej strany toľko. Ešte raz, dajme tomu šancu, pozrieme sa na výsledky za prvých 6 mesiacov, pozrieme sa na výsledky o 12 mesiacov. Dajme tomu šancu. Ďakujem.
Danko, Andrej, predseda NR SR (2019-02-05):
Poslanec Mazurek.
Hrnčiar, Andrej, podpredseda NR SR (2018-06-20):
Takže nech sa páči, pán poslanec.
Krajniak, Milan, minister práce, sociálnych vecí a rodiny SR (2022-10-25):
Ďakujem veľmi pekne, pán podpredseda. Chcel by som len povedať, že v ústnej časti rozpravy prednesie pán poslanec Kremský pozmeňujúci návrh, ktorý iným spôsobom rieši to, čo pán spravodajca povedal vo svojom pozmeňujúcom návrhu, a to konkrétne tú možnosť jednorazového výberu. Aby som osvetlil ten rozdiel veľmi zjednodušene, pán poslanec Cmorej navrhuje, aby možnosť jednorazového výberu bola na celý dôchodok, zjednodušene poviem, aj na prvú fázu programového výberu, aj potom na ten doživotný dôchodok po prvých desiatich rokoch približne. Pán poslanec Cmorej navrhuje, a to je pre mňa prijateľnejšia cesta, aj keď som v zásade odporca jednorazového výberu, poviem potom prečo, ale aj pán poslanec Kremský to upravuje tak, že by bola možnosť na tých prvých desať rokov vybrať si to buď jednorazovým výberom, alebo na niekoľko častí, ako už uzná za vhodné ten sporiteľ. Čiže tým som len chcel povedať, že v zásade s tým návrhom pána poslanca Kremského súhlasím. A teraz, prečo považujem za spornú tú možnosť jednorazového výberu, aj keď na prvý pohľad to znie logicky, že veď keď sú to peniaze toho sporiteľa, prečo by nemal mať možnosť rozhodnúť, či si ich vyberie jednorazovo alebo na tri časti. Prečo si musí nechať vyplácať vlastne každomesačne nejakú čiastku. Moje protiargumenty sú dva. Po prvé, takýmto spôsobom zvýhodňujeme tých bohatších sporiteľov, pretože, samozrejme, je tam nutnosť poberania aspoň priemerného dôchodku a ten, kto ju dosiahne, tak vlastne môže si potom jednorazovo vybrať ten zvyšok, zjednodušene povedané. Po druhé. My máme dôchodkový systém, teraz to nepoviem odborným jazykom, ale proste ľudovo, duálny, duálny v tom zmysle, že nejakú časť posielame do I. piliera, nejakú časť do II., obe sú oslobodené od zdanenia tieto príspevky od, z odvodnenia, a prečo potom neumožníme takúto možnosť, ak ľudia majú právo rozhodnúť o svojich dôchodkových úsporách alebo o svojom dôchodku aj v I. pilieri. Prečo nedáme možnosť tomu, kto má napríklad priemerný dôchodok, aby si ten „zvyšok" mohol vybrať aj v I. pilieri. Toto považujem ja za sporné na tomto návrhu. Ale ako vravím, s tým návrhom, ktorý prednesie pán poslanec Kremský, ako s kompromisným viem žiť. Ďakujem.
Antal, Marek, poslanec NR SR (2023-06-13):
Ďakujem. Pán Blaha, so záujmom som si vypočul vaše vystúpenie. Vy ste úplne na začiatku v prvej alebo druhej vete povedal, že budete konštruktívny. Čakal som na niečo konštruktívne, nepočul som to. Povedal ste, že táto vláda vznikla v rozpore s ústavou, že je to protiústavné, tak možno by ste mohli podať podanie na Ústavný súd alebo urobiť nejaký krok, ktorý by to teda zdokumentoval, lebo takto to je len vaše želanie skôr a nezdá sa mi to ako fakt. No a teda oceňujem váš entuziazmus naozaj, ale nič konštruktívne som nepočul. Neberte to ako útok, naozaj pozitívna spätná väzba, entuziazmus na jednotku.
Viskupič, Jozef, poslanec NR SR (2012-09-18):
Ďakujem. Áno, tak ako sme aj hovorili, pán poslanec Mičovský, môže byť ambícia, ja to možno zoberiem troška všeobecnejšie, či inteligentný dopravný systém na Slovensku chceme alebo nechceme. Otázka teda znela kedy a ako ho chceme. Snažili sme sa s Richardom viac-menej vylepšiť predkladanú novelu. Druhá poznámka napriek tomu, že rokovací poriadok to neumožňuje, bola adresovaná predsedovi vlády, takže nebudem reagovať. Ďakujem.
Suchánek, Alan, poslanec NR SR (2019-09-10):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2014-07-01):
No, Martin, veď ja sa neuhýbam realite. Ja viem, že je to o straníckom tričku, preto som hovoril na poslancov SMER-u, lebo niekedy úplne stačí, aby začali počúvať, hej? Úplne to stačí, aby na chvíľku niekto povedal, haló, toto je jedna z tých vecí, kde fakt nemáte akože, veľmi sa budete musieť natrápiť, aby ste našli protiargument. A možnože, možnože to bude jedna z tých striel. Ja chcem, aby sa, ja nemám nič proti tomu, keď sa, keď celý klub hlasuje podľa toho, ako sa na klube dohodnú, u seba na klubovej miestnosti. Ja nemám nič proti tomu, keď sa dohodnú, áno, za toto zahlasujeme za a pani Laššáková to potom tým semaforom určí. Nie, však to je ako, to je štandardná parlamentná práca. Ja iba hovorím, že keď budú o tom na tom klube hovoriť, tak aby si napr. Peter alebo Jaro, aby povedali, že, aha, tam sme boli na rozprave, to ti je mimoriadne zaujímavé, že to by sme mohli podporiť. To jediné, o to mi ide. Ďakujem.
Bugár, Béla, podpredseda NR SR (2011-12-02):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 79, 60 poslancov sa zdržalo hlasovania. Konštatujem, že tento návrh zo spoločnej správy sme schválili.
Kotleba, Marian, poslanec NR SR (2017-04-05):
Pán poslanec Číž, ste v podstate nepovedali nič, pretože ak je možné rušiť jednu milosť, je možné rušiť všetky ostatné milosti. Takže nezaštiťujte to nejakou ústavou a právnym poriadkom. Pán poslanec Baránik, váš poslanecký klub sa podľa tej dnešnej diskusie spamätal, ale spamätal sa už po funuse a je to asi trošku neskoro. Pán poslanec Kollár, kompromisy v politike, ja chápem, čo ste chceli povedať, ale vy ste povedali tiež, že ste si dali túto istú podmienku ako my, ale podmienka je o tom, že na nej trváme, že tá podmienka pre nás niečo znamená, pretože ak podporíte tú vec aj vtedy, ak tá podmienka nie je splnená, tak to nebola podmienka, ale len nejaká formalita, jednoducho formalita nie je podmienka. Pán poslanec Pčolinský, ak teda trváte, alebo to, čo ste povedali, aj naozaj myslíte vážne, tak ste mali svoje slová podčiarknuť a zdôrazniť svojím hlasovaním a vy ste tak neurobili, takže sa nemôžte čudovať môjmu názoru. A, pán poslanec Kresák, vy by ste sa mali trošku asi začať starať o svoju pamäť, o svoju vlastnú pamäť, pretože ste to boli vy osobne, kto na grémiu povedal o tom vyliatí špiny na tie fyzické osoby celoslovensky známe. Ďakujem.
R. Bauer, poslanec: (2001-09-19):
J. Migaš, predseda NR SR: Reakcia. Nech sa páči, pán poslanec.
Jurinová, Erika, podpredsedníčka NR SR (2014-11-10):
Pani poslankyňa Vášáryová.
Bugár, Béla, podpredseda NR SR (2019-06-19):
Prezentujme sa a hlasujme o skrátení lehoty. (Hlasovanie.) Prítomných 140, za 75, proti 45, zdržalo sa 20 poslancov. Konštatujem, že tento návrh sme schválili. Nech sa páči.
Hrušovský, Pavol, podpredseda NR SR (2010-09-09):
Panie poslankyne, páni poslanci, prezentujme sa a hlasujme o návrhu. (Hlasovanie.) Vyhlasujem toto hlasovanie za neplatné. Budeme hlasovať, páni poslanci, ešte raz, prosím technikov. Ďakujem. Prezentujme sa a hlasujme. (Hlasovanie.) 140 prítomných, 131 za návrh, 9 sa zdržalo. Návrh uznesenia sme schválili. Ďakujem, pán poslanec Dostál. Poprosím pána poslanca Fecka, aby z poverenia výboru pre pôdohospodárstvo a životné prostredie predniesol návrh uznesenia k Výročnej správe Slovenského pozemkového fondu za rok 2009 .
P. Paška, predseda NR SR: (2007-07-03):
(Hlasovanie.) 136 prítomných, 55 za, 74 proti, 7 sa zdržalo. Ani tieto návrhy sme neprijali. Ďalej.
Laššáková, Jana, podpredsedníčka NR SR (2015-09-29):
Na vystúpenie pána poslanca nie sú faktické poznámky. Nech sa páči, pán poslanec Kadúc, máte slovo.
D. Jarjabek, poslanec: (2008-06-17):
Ďalej, hovoril si o tlačovom zákone. Koľko ste sa tuná narozprávali o tom, ako to dáte na Ústavný súd. Dnes, keď bolo podanie syndikátu na Ústavný súd, nenašiel sa ani jeden poslanec z vašej strany, ani jeden poslanec z tých, ktorí to tak vehementne kritizovali, aby sa pod to podpísal. Pýtam sa: Prečo? No hovoriť o mediálnych radách v súvislosti s tým, čo bolo v rozhlase a v televízii, sa mi už naozaj zdá aj, že je to s tou politickou drzosťou preto, lebo sa pýtam: Mám hovoriť o pani Hlucháňovej, ktorá bola v rade, ktorá je v rade rozhlasovej, ktorá robila poradkyňu predsedu parlamentu? Mám hovoriť o pánovi Balúnovi. Mám hovoriť o pánovi Greššovi, nádejnému županovi za SDKÚ? Mám hovoriť o pánovi Zahradníkovi, funkcionárovi za SDKÚ, ktorý riadil STV? Dnes hovorí, či plynové autobusy v Bratislave majú byť alebo nie. Dnes už by ste sa od neho najradšej dištancovali. Ale pred tými dvomi-tromi rokmi tá situácia bola úplne iná. No a novela o radách, o ktorej si hovoril ako o prvej. No veď predsa to bola novela, ktorú schválila vaša vláda a vaša Legislatívna rada vlády presne od slova do písmena. Tak sme ju tuná prezentovali. A ty dnes hovoríš o tom, že to bol nejaký výmysel tejto koalície? Veď nehnevaj sa, ale toto je skutočne absurdné. To je politická absurdita, čo si tuná predviedol, ako keby si nemal pamäť alebo ako keby si ju nechcel mať. No ja naozaj tomu nerozumiem, či vôbec sa dáš brať vážne po tom, čo si povedal.
V. Veteška, podpredseda NR SR: (2004-01-21):
návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, ktorý ste dostali ako tlač č. 515. Návrh na jeho pridelenie výborom máte v rozhodnutí č. 500. Za skupinu poslancov návrh tohto ústavného zákona uvedie predseda Národnej rady Slovenskej republiky pán Pavol Hrušovský. Prosím pána predsedu Národnej rady, aby sa ujal slova.
Šeliga, Juraj, podpredseda NR SR (2020-09-25):
Pán poslanec Tóth, nech sa páči.
Jurzyca, Eugen, poslanec NR SR (2018-06-19):
Ďakujem. Edo, výhoda tvojich vystúpení je, že idú tak do detailu, že keby človek nečítal predkladateľovu správu, tak sa dozvie takmer všetko. Ja by som chcel ale vypichnúť jeden bodík, keď si hovoril o inflácii, a možno by sa dalo aj ministra opýtať, že ako, ako ministerstvo financií uvažuje s infláciou. Pozerám sa; nie s infláciou, ale s reakciou na infláciu, samozrejme; lebo nemáme vlastnú menovú politiku, ale rozpočtovo sa dá ovplyvniť aj nárast cien. Podľa štatistiky Európskej centrálnej banky máme infláciu medziročnú, máj, voči máju 2,7 % a to je teda viac, než je cieľovaná inflácia ECB-čkou, a je to viac, než má eurozóna momentálne, to je 1,9 percenta. V médiách som zachytil, že u nás rástli ceny v dôsledku nárastu cien leteniek. No dobre, ale pozerám tuná potraviny, 4,5 percenta. Tiež to má svoje dôvody a v potravinách teda určite letenky nie sú, ale zdravotníctvo vidím 2 %, eurozóna 0,8. Čiže, keďže nemáme my našu menovú politiku, tak by ma celkom zaujímalo, že či ministerstvo vníma tento trend; predpokladám, že vníma, určite; a či sa chystá niečo s tým robiť, či má niečo v pláne, nejako reagovať, povedzme aj výškou deficitu na tento trend.
P. Hrušovský, predseda NR SR: (2003-04-09):
(Hlasovanie.) Prítomných je 138 poslancov, za návrh 135, zdržali sa 2, nehlasoval 1. Návrh sme schválili. Ďalší návrh.
Svrček, Miloš, poslanec NR SR (2023-06-16):
Pani poslankyňa, ďakujem ti za tvoje vystúpenie. Absolútne s tebou súhlasím. Normálne sa mi páčila tvoja rozprava, pretože všetko, čo si povedala, tak s tebou súhlasím do bodky. Len je mi trošku tak smutno a ľúto, že my tu diskutujeme de facto o tomto návrhu zákona ešte viac ako napríklad o celom štátnom rozpočte. Keď si to spočítam, že koľko tu bolo rozpráv v prvom čítaní, druhom, treťom, vrátený zákon, výbory. No fakt, že keď som si spočítal tie hodiny, tak oveľa viac diskutujeme tu k trom hodinám telesnej ako k návrhu štátneho rozpočtu na celý kalendárny rok. To je šialené. Toto ľudia keď sledujú vonku a pozerajú, že tu vôbec diskutujeme o takejto normálnej veci, o pohybe pre naše deti, tak to je šialené. Ako ja som aj v rozprave v prvom čítaní, aj v druhom, že my sa de facto vraciame naspäť. Lebo tu bola tretia hodina, ako aj okolitých štátoch, aj v Európskej únii, kde majú dokonca aj päť hodín. Čiže my sa vraciame naspäť, ideme spätných chodom a ešte aj toto je vytýkané, že sa dostávame naspäť do roku 2007, tuším. To je, to je úplne šialené a pritom máme aj odporúčania z Európskej únie, máme aj odporúčania ľudí, odborníkov, ktorí sa tomu venujú, že fakt pohyb je veľmi dôležitý. Ja súhlasím aj čo kolegovia predo mnou rozprávali vo faktických, aj ty v rozprave, že tak lepšie je, keď sedia naše deti a pozerajú do mobilov, akoby sa mali hýbať? A presne tak, súhlasím s tebou tiež. Nech sa radšej prechádzajú okolo školy alebo nech hrajú nejakú vybíjanú, alebo nech hrajú nejaké kolky, ale nech sa aspoň hýbu. Veď je možnosť vymyslieť nejaké spôsoby na to, aby sa hýbali. Len toto mi je už trošku trápne, že tu sedíme a diskutujeme o normálnych veciach, ktoré by mali byť normálne a automaticky prijaté. To je šialené.
Hrnčiar, Andrej, podpredseda NR SR (2018-06-18):
Šesť faktických poznámok. Nech sa páči, pani poslankyňa Grausová.
Grendel, Gábor, podpredseda NR SR (2021-11-24):
Tri faktické poznámky na vaše vystúpenie. Pán poslanec Filip Kuffa.
Číž, Miroslav, podpredseda NR SR (2015-05-29):
Pán poslanec Viskupič.
Nemec, Richard, poslanec NR SR (2020-07-23):
Ďakujem za slovo. Pán Blanár, na vás pár prísloví, na tento prejav, čo ste tu predviedli. „Podľa seba súdim teba“, pred chvíľkou ste to povedali, ste to zakričali, takže to sedí. Potom ďalej: „Zlodej kričí chyť zlodeja!“ Veď vládneme len tri a pol mesiaca, takže súďte až potom, keď to bude relevantné. Myslím si k tým diplomovým prácam, plagiát a kompilát sú dve rozdielne veci. Takže ten kompilát trošku viacej spomínať, vtedy sa to mohlo a dnes je to také, že je to diskutabilné. Takže toto je ten rozmer, ktorý, ktorého by ste sa mohli držať. A vás počúvať, vaši poslanci, ktorí tu zase opäť nesedia, lebo vidno, že to je nadlho, tak si išli asi pospať. No a ďalej COVID. COVID ukázal zrkadlo vašej vlády, my to len hasíme a pán premiér vám s nami, spolu s nami, dokážeme, že to zvládneme. Ďakujem.
Ďuriš Nicholsonová, Lucia, podpredsedníčka NR SR (2018-06-18):
Ďakujem pekne, pani spravodajkyňa. Otváram všeobecnú rozpravu. Písomne sa neprihlásil nikto, ale o slovo požiadala pani navrhovateľka. Nech sa páči.
Pivková, Alexandra, poslankyňa NR SR (2020-09-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní v gestorskom výbore do 32 dní od prerokovania návrhu zákona v Národnej rade v prvom čítaní.
Budaj, Ján, poslanec NR SR (2017-10-13):
Môžem pokračovať, pán predsedajúci?
Sopko, Miroslav, poslanec NR SR (2019-09-12):
Ďakujem za slovo, pán predsedajúci. Myslím, že môžem povedať aj za moju kolegyňu, a teda za celý náš klub, že podporíme tento pozmeňujúci návrh. Zároveň ale chcem povedať ešte jednu vec. Ako učiteľ som sa naučil pri práci s deťmi, ako je veľmi dôležité a ako dobre sa človek naučí niečo, keď vie rozlišovať. To znamená, že nebrať veci a každý jeden výrok taký istý, akým je, ale vedieť rozlišovať, o aký výrok konkrétny ide. A pokiaľ nevieme rozlišovať i pri tvorbe zákonov, čo konkrétne, keď niekto niečo vyriekol, mal na mysli, tak sa potom naše zákony stávajú nespravodlivými. Ďakujem.
Kotleba, Marek, poslanec NR SR (2021-05-06):
Ďakujem pekne za slovo. Martin, ďakujem ti za veľmi dobrý analytický rozbor problému a takisto sa chcem k tomu pripojiť, že niektoré štáty Európskej únie to nemajú, my to máme. Je to pre nás, myslím si, z môjho pohľadu naozaj nevýhodné, lebo tie podniky, tie fabriky a tí výrobcovia sú obmedzovaní týmito nariadeniami Európskej únie a nemôžeme s tým nič robiť. Slováci nemôžu vyvážať na východ, ale Francúzi, Nemci a iné veľké štáty Európskej únie vyvážajú cez sprostredkovateľov úplne bez problémov. Ak by sme to urobili na Slovensku, dostaneme také strašné pokuty, že by ich tí ľudia v živote už ani nesplatili. Ďakujem pekne.
Bugár, Béla, podpredseda NR SR (2016-05-18):
Nech sa páči, prezentujme sa a hlasujme o tomto návrhu, že prerokujeme návrh zákona v prvom čítaní. (Reakcie z pléna.) (Hlasovanie.) Dnes som bol označený za starého matadora, na to ani mladí býci nestačia, prepáčte (povedané so smiechom, smiech v pléne). Takže v prvom čítaní sme hlasovali a prítomných bolo 141 poslancov, za 61, proti 46, zdržalo sa 33 poslancov, 1 nehlasoval. Takže návrh nebol schválený . Takže opäť vás prosím, aby ste uviedla hlasovanie o bode 13, a to v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci (tlač 54). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 54.)
Bugár, Béla, podpredseda NR SR (2018-12-06):
Pán poslanec Goga.
Laššáková, Jana, podpredsedníčka NR SR (2015-05-27):
Na vystúpenie pána poslanca s faktickou poznámkou pán poslanec Kaník. Končím možnosť prihlásiť sa s faktickými poznámkami. Nech sa páči, pán poslanec.
Bugár, Béla, podpredseda NR SR (2016-09-21):
Na vystúpenie pani poslankyne dvaja páni poslanci s faktickou. Končím možnosť sa prihlásiť. Pán poslanec Kotleba.
Šimečka, Michal, podpredseda NR SR (2023-12-05):
Pán poslanec Kvorka.
Paška, Pavol, predseda NR SR (2013-03-27):
Ktorá je to tlač? (Reakcia z pléna.) Dobre. Pán poslanec Hlina.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 92 poslancov, proti 6 poslancov, zdržalo sa 43 poslancov. Konštatujem, že bod 9 zo spoločnej správy sme schválili.
Pellegrini, Peter, predseda NR SR (2015-06-30):
Pán predseda, je úplne normálne, keď zvolávate výbor na dátum, ktorý vy určíte, a je naozaj na poslancoch, či prídu, alebo neprídu, a aj neuznášaniaschopnosť výboru je štandardným rokovaním výboru, a preto tá výčitka nesmerovala, samozrejme, k vám – v žiadnom prípade – z mojej strany. Pán poslanec Martvoň.
Kollár, Boris, predseda NR SR (2023-02-01):
S ďalšou faktickou poznámkou vystúpi pán poslanec Kuffa.
Simon, Zsolt, poslanec NR SR (2014-01-28):
Ďakujem pekne. O odborných kvalitách pána kolegu Záhumenského, ktorý strávil pár mesiacov na stáži ako, na ministerstve ako štátny tajomník a má bohaté skúsenosti s privatizáciou štátneho majetku a z toho žije dodnes, nechcem sa k tomu meritórne vyjadriť, ale k tomu, čo povedala pani kolegyňa Košútová a pán kolega Lebocký. Tak ako v roku 2011 som sa vyjadril niekoľkokrát, že nie som zástancom tých noviel a nepodporujem tie novely, pretože zaviedli chaos do celého systému, a preto chápem, prečo to chcete riešiť, ale chápem aj to, čo pán minister povedal. Sám povedal, že do polroka máme na stole ďalšiu vládnu novelu týkajúcu sa zákona o verejnom obstarávaní. Keď toto je pravda, tak táto vláda do polroka predloží dve novely zákony o verejnom obstarávaní. Prečo sa vydávali pozemky? Pani kolegyňa Košútová, veľmi jednoducho. Keby sme tu na Slovensku nemali Kiu, keby sme nemali PSA, nemali Volkswagen, tak dnes polovica ekonomiky na Slovensku sa z čoho produkuje? Keď sa nad tým zamyslíte, či ľuďom dať prácu a existenciu, alebo radšej chrániť pôdu a nechať ich zúbožených chudákov bez príjmu, tak radšej poviem, že majme o pár hektárov menej, ale aby ľudia mali prácu a mali z čoho žiť. Ďakujem.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 133 poslancov, za návrh hlasovalo všetkých 133 poslancov.
Číž, Miroslav, doterajší podpredseda NR SR (2010-07-08):
Pán poslanec Ivan Štefanec.
Cmorej, Peter, poslanec NR SR (2022-12-02):
Myslím, že nie je to napísané exaktne v zákone, ale keď som sa teda na ministerstve pýtal, že, alebo teda keď sme sa bavili o tých účtoch, tak mi povedali, že nemajú v podstate za tie roky, čo tam sú, a ten pán je tam, myslím, že dobrých dvadsať rokov, že nemajú k tomuto že žiadne nejaké pripomienky, resp. že sa touto problematikou doteraz nejako nezaoberali, takže myslím si, že tým pádom sa nemohli zaoberať ani týmto problémom, že či to môže byť termínovaný účet alebo nie.
M. Číž, podpredseda NR SR: (2007-02-09):
(Hlasovanie.) Prítomných 125 poslancov, za návrh 78 poslancov, proti 8 poslancov, zdržalo sa 39 poslancov. Konštatujem, že Národná rada Slovenskej republiky zvolila Petra Siku, Františka Palka a Marka Lendackého za zástupcov vlády do Dozornej rady Sociálnej poisťovne. Ďalej.
J. Tkáčová, poslankyňa: (2003-10-23):
Z. Martináková, podpredsedníčka NR SR: Ďakujem. Pán poslanec Maxon, nech sa páči, máte slovo. M. Maxon, poslanec: Ďakujem pekne za slovo. Máme takú nepotvrdenú dohodu s pánom ministrom, že ešte by sme mohli stihnúť aj ten zákon o nájme poľnohospodárskej pôdy, ktorý nasleduje. Takže naozaj len skôr takú principiálnu a zásadnú požiadavku na predkladateľa. Pán minister, ak som mal na mysli, že dochádza k porušovaniu rokovacieho poriadku a legislatívnych pravidiel, tak toto je ten typický príklad. Tento zákon vytvára inštitucionálne podmienky na to, aby mohol byť zriadený administratívny, kontrolný a monitorovací systém. Tento zákon zakladá šancu, aby platobná agentúra bola akreditovaná, ale bez vykonávacích predpisov na všetky trhové komodity poľnohospodárskej produkcie nebude možná akreditácia pracovníkov, ktorí v platobnej agentúre budú pracovať. Takže na to, aby sme tie inštitucionálne podmienky vytvorili, je potrebné tento zákon schváliť. Ale, pán minister, prídite zajtra po hlasovaní o desiatej do roboty, buchnite po stole a povedzte, že naozaj je o päť minút dvanásť, aby veľmi rýchlo sa na tých veciach pracovalo. Tým nechcem povedať, že vám dávame generálny pardon, pretože to nebolo súčasťou zákona. To už je vaša zodpovednosť. Z. Martináková, podpredsedníčka NR SR: Ďakujem. Pán poslanec Maxon bol posledným prihláseným do rozpravy. Faktické poznámky. Uzatváram možnosť hlásiť sa s faktickými poznámkami. Pán poslanec Karlin. G. Karlin, poslanec: Ja len skutočne krátko chcem doplniť pána kolegu Maxona v tom, aby legislatívne bolo aj tu čisté. Už vo výbore sme upozorňovali, že tento zákon vzhľadom na novelizáciu zákona č. 491/2001 ohľadom minimálnych cien, upozornil na to aj legislatívny odbor Národnej rady. A v konečnej verzii ani v záverečnej správe sa ponechávajú tie veci. Takže bude to treba dať do súladu, pán kolega, ak je to možné. Dobre? Ja to ukážem, že o čo ide, takže... Nechcem nikomu ukradnúť čas. Ďakujem za pozornosť. Z. Martináková, podpredsedníčka NR SR: Ďakujem, pán poslanec. Uzatváram rozpravu k tomuto bodu programu. Pán minister, chcete sa k rozprave vyjadriť? Nech sa páči.
Číž, Miroslav, poslanec NR SR (2019-05-10):
Ďakujem. Pán predsedajúci, chcel by som len uviesť do zápisu, že pri hlasovaní o zákone o štátnych symboloch mi nefungovalo hlasovacie zariadenie, chcel som hlasovať za.
Baránik, Alojz, poslanec NR SR (2021-10-05):
Ďakujem pekne za slovo, pán predseda. V rozprave vystúpilo 16 poslancov a ja som podal pozmeňujúci návrh. Najprv teda budeme hlasova... hlasovať o mojom pozmeňujúcom návrhu.
Vaľová, Jana, poslankyňa NR SR (2013-03-20):
Poprosím, pán predseda (Zaznievanie gongu.), poprosím, pán predseda, dajte hlasovať o prvom návrhu pani poslankyne Tomanovej.
R. Zajac, minister zdravotníctva SR: (2003-12-04):
Treba tiež ale povedať, nemyslím si, že by bolo predmetom nejakého búrlivého podnikania, že ide o tie dvadsaťkorunáčky, lebo častokrát lieky majú tisícnásobnú hodnotu tej dvadsaťkorunáčky. Je ale vec, ktorú je možno dobré zopakovať, že len vlani sme vyhodili 42 tisíc kg liekov cez lekárne, ktoré boli predpísané. Takže myslím si, že toto opatrenie je dobré, len naši občania by mali vedieť, na čo majú právo. Preto nútime lekárnikov, aby mali cenníky v lekárňach a preto bude možno dobré, keď im dáme pokyn, aby vyvesili informáciu, koľko liekov môže byť na jednom recepte napísaných. Ale myslím si, že nejaký väčší problém by s tým nemal byť.
Hrušovský, Pavol, podpredseda NR SR (2011-06-02):
Nech sa páči, pán minister.
Pellegrini, Peter, predseda NR SR (2014-12-10):
Prezentujme sa a hlasujme o pridelení návrhu zákona výborom. (Hlasovanie.) Prítomných 142 poslancov, za bolo 137, proti 1, zdržali sa 3, nehlasoval 1. Návrh sme schválili. Teraz poprosím pána poslanca Kadúca, aby uviedol návrh poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov (tlač 1261). Nech sa páči.
Sulík, Richard, predseda NR SR (2011-03-30):
Pán poslanec Jasaň.
S. Becík, minister pôdohospodárstva SR: (2008-10-22):
Významným dôvodom na novelizáciu zákona je skutočnosť, že z potrieb aplikačnej praxe pri registrácii prípravkov na ochranu rastlín a iných prípravkov vyplýva, že niektoré ustanovenia terajšieho zákona sú nedostačujúce, nejasné a nepresné. Precizovaním textov jednotlivých ustanovení, najmä § 11, sa zabezpečí hladký a bezproblémový proces registrácie prípravkov na ochranu rastlín a iných prípravkov. Zákon reaguje na potrebu zabezpečiť odborné vzdelávanie v oblasti uvádzania na trh prípravkov na ochranu rastlín a iných prípravkov a tiež v oblasti ich aplikácie. Pôvodne stanovený termín máj 2009, dokedy všetci používatelia prípravkov na ochranu rastlín mali byť odborne preškolení, je nereálny, vzhľadom na krátkosť času a aj vzhľadom na to, že vykonávací predpis o odbornom vzdelávaní, na vydanie ktorého zákon splnomocňuje ministerstvo, nebol doposiaľ vydaný. Uvedený vykonávací predpis bude predložený do schvaľovacieho procesu spolu s návrhom novely zákona a zároveň sa termín na preškolenie všetkých používateľov prípravkov na ochranu rastlín a iných prípravkov posunie na 1. 1. 2011. Uvedený termín je stanovený tak, aby všetci užívatelia, ktorými sú profesionálni používatelia, osoby, ktoré v rámci podnikania používajú prípravky na ochranu rastlín alebo iné prípravky, obsluhujúci pracovníci, technici, zamestnávatelia samostatne zárobkovo činných osôb, veľkoobchodníci, maloobchodníci, predajcovia a dodávatelia prípravkov na ochranu rastlín a iných prípravkov, mali dostatok časového priestoru byť odborne vyškolení a mohli dostať osvedčenie o odbornej spôsobilosti na uvádzanie na trh a na aplikáciu prípravkov na ochranu rastlín a iných prípravkov. Vážený pán predseda, vážené pani poslankyne, páni poslanci, vzhľadom na uvedené dovoľujem si vás požiadať o jeho prerokovanie a posunutie do druhého čítania. Ďakujem.
P. Paška, predseda NR SR: (2007-07-03):
(Hlasovanie.) 138 prítomných, nikto nebol za, 133 proti, 5 sa zdržalo. Tento bod zo spoločnej správy sme neschválili. Ďalej.
Hrušovský Pavol, predseda NR SR (2011-12-01):
Páni poslanci, prosím, nerušme sa.
Hlina, Alojz, poslanec NR SR (2013-10-30):
Ďakujem veľmi pekne. Pán kolega Kéry, problém je v tom, že nie celkom dobre ma počúvate. V tom je problém a naozaj vy ste išli cestou nie verejného záujmu, vy ste išli cestou v ústrety tomu, prečo možno aj vy tu sedíte. Hej, že proste ste súčasťou kliky, ktorá proste v konečnom dôsledku to takto celé zabezpečí. Naozaj, nešli ste cestou vyhodnocovania nejakých kľúčových uzlov a tam ste cez dopravné značenia, cez zvýšené kontroly, neviem čo, a aj trebárs cez váženie obecnou políciou ako jeden z podnávrhov neeliminovali prejazdy, tranzity, vy ste išli cestou, ako z tejto situácie, ktorá sa dá obhájiť, lebo cesty druhej a tretej triedy – opravte ma – ale nespoplatňujú nikde. To znova budeme niekde prví, hej, znova budeme niekde prví, ako toto zneužiť a využiť túto situáciu, lebo tá spoločenská objednávka existuje. Ľuďom to vadí, ja viem, že to áno, ale nešli ste dopravným značením, nešli ste posilnením hliadok, nešli ste vážením, nešli ste analýzou kľúčových bodov, išli ste, toto využijeme, niekto povedal, však toto sa dá krásne využiť, našúpme tam tie rampy. A ešte ste si to poistili, ešte ste si to poistili, keby výber toho mýta cez tie cesty nedosiahol, nepokrýval náklady prevádzkovateľa, tak tie náklady prevádzkovateľa pokrýva župa. No znova je to, ako sa hovorí, podnikateľské nebo, znova je to ideálny obchod, ktoré vy robíte, ale vy o tom ani neviete, že ich robíte, len vám to tu donesú a vy za to zahlasujete. Ja na to upozorňujem, že by ste tu kritičnosť svojho myslenia skúsili niekde nájsť, objaviť, prípadne odomknúť a byť kritickejší k tomu, že čo vám nosia. Ďakujem.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 87, proti 13, zdržalo sa 31. Uvedený návrh sme schválili.
Laššáková, Ľubica, poslankyňa NR SR (2021-11-24):
Ďakujem pekne za slovo, pán predsedajúci. Chcela som možno rozvinúť, pani poslankyňa Kozelová, debatu iným smerom, ale viete, keď ste v prvej vete povedali, že nevidíte dôvod, lebo to je vojenské múzeum, tak vlastne ja už nemám čo povedať. Ďakujem.
Glváč, Martin, podpredseda NR SR (2018-06-21):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pani poslankyňa Natália Grausová, nech sa páči.
Bagačka, Michal, poslanec NR SR (2012-07-02):
Ďakujem pekne aj ja za slovo. V týchto príspevkoch viacerých sa objavilo to slovo aktivačné práce, celkove slovo aktivácia, áno, len zas, aby sme si nemysleli, že aktivačné práce teraz nám nejako vyriešia celý trh, lebo niekedy mám taký pocit, že niektoré príspevky sa v tom nesú. Aktivačné práce aj v rámci obcí, alebo menšie obecné práce, ktoré tiež v rámci tohto využívame aj v samospráve, sú len takou časťou, mali by byť len takzvaným tým, nejakým tým prechodným schodíkom do nejakého normálneho pracovného pomeru. Ale keďže pracovné miesta nepribúdajú, takže my vlastne tie aktivačné práce tlačíme každý polrok dopredu, tých záujemcov, samozrejme, je, ale zas treba si uvedomiť, že za desať hodín týždenne tí ľudia nemôžu urobiť nejakú strašne duchaplnú prácu, môžu hrabať, môžu pokosiť, môžu pozametať, a tiež je to limitované, samozrejme, aj tými financiami, čo som povedal, ale aj, ale aj množstvom tých ľudí. Že v tej obci trebárs je, alebo konkrétne poviem, na naše mesto máme dvesto ľudí, päťdesiat aktivačných, stopäťdesiat obecných, kde si to vieme rozložiť, ale musí byť tá, samozrejme, tá kontrola cez technické služby, čo zase menšie obce majú obrovský problém zabezpečiť koordináciu a, samozrejme, hlavne zaplatiť tohto koordinátora, aby mohol trebárs dávať pozor na týchto aktivačných. A potom to všetko mnohokrát zostáva na samotnom starostovi, ktorý nevie, kde rýchle skočiť, a potom niektoré práce sa vykonávajú dobre a niektoré potom možno aj kúštik krívajú.
P. Paška, predseda NR SR: (2008-10-22):
Spravodajcom je pani poslankyňa Košútová.
Shahzad, Silvia, poslankyňa NR SR (2018-09-13):
Ďakujem, ja len v krátkosti. Samozrejme, súhlasím s tým, čo povedala pani kolegyňa a zaujala ma tam len jedna poznámka, ten fond na odstraňovanie bariér. Pevne verím, že ten fond je dostatočne veľký na to, aby bol určený nielen pre jasle, ale aj pre ostatné zariadenia sociálnych služieb, a to sa nebavíme teda o ďalších, iných zariadeniach, pretože naozaj všetky tieto zariadenia trpia na túto chorobu a môže to byť aj v budúcnosti veľký problém. Ďakujem.
Lengvarský, Vladimír, minister zdravotníctva SR (2021-12-09):
Začnem asi od konca. Férovosť nemá s tým nič spoločné. To sú poznatky, ktoré sú vedecky dokázané. Kombinácia vektorových a mRNA vakcín tú imunitu zvyšuje najviac. Takže to je po prvé. Tam nemá to žiaden súvis s férovosťou. To je, to je o vede. Po druhé. Čo sa týka vakcinácie Sputnikom na jar, a potom neskôr v tom období, takže Sputnik bol už v nejakom systéme rozbehnutý, kde sme my očakávali jeho, potvrdenie jeho bezpečnosti, stability, a rôzne skúšky sa robili a tak ďalej, to všetci dobre vieme. A po druhé, Sputnik má zo všetkých vakcín, ktoré sme na Slovensku zatiaľ používali, najkomplikovanejšiu logistiku. To znamená, potrebuje mínus 20-stupňovú skladovaciu teplotu, po rozmrazení sa môže použiť v termíne dve hodiny a okrem toho prvá dávka je iná ako druhá. To znamená, nie každé očkovacie centrum mohlo fungovať tak, aby tieto všetky podmienky splnilo. To musel byť presne organizovaný režim, aby na tú dobu dvoch hodín, keď sme ten Sputnik vybrali z mrazničky, rozmrazili, aby sme ho použili. Takže neviem, či sú všetko tieto info... informácie dobre známe, preto bolo určených za veľmi komplikovaného logistického systému osem stredísk a tí ľudia tam boli vakcinovaní tak, ako to bolo určené výrobcom. Ďakujem.
Huba, Mikuláš, poslanec NR SR (2012-10-30):
To je tým, že som už dvadsať a pol roka nepredkladal žiadny zákon, tak neviem ani, odkiaľ sa to robí presne. Budem veľmi stručný. Máme ešte presne jednu minútu do konca, tak sa chcem len poďakovať všetkým trom podporovateľom tohto nášho návrhu. Veľmi správne pochopili náš zámer a dalo by sa povedať, že bližšie vysvetlili to, čo som sa ja v tom stručnom predkladacom slove snažil povedať. Jedna jediná výhrada, ktorú som tam zaregistroval, sa týkala toho pojmu kľud, či to nie je bohemizmus. Mne to tiež korektor automaticky v počítači podčiarkoval červenou, ale na druhej strane všetky slovenské právne normy, kde sa tento pojem vyskytuje a ktoré sú v súčasnosti platné, sa naň odvolávajú, takže sme sa, alebo sme si dovolili naň odvolať aj my a používať ho v tej predkladacej správe a dôvodovej správe. Ďakujem ešte raz. Pekný večer.
P. Paška, predseda NR SR: (2009-11-04):
(Hlasovanie.) 77 prítomných, 76 za, 1 nehlasoval. Schválili sme návrh na prerokovanie tohto návrhu zákona v skrátenom legislatívnom konaní. Chcem vás, dámy a páni, informovať, že po odhlasovaní prerokovaných bodov pristúpime k prvému čítaniu o vládnom návrhu zákona, ktorý budeme prerokovávať v skrátenom legislatívnom konaní, a hneď po rozprave budeme hlasovať o ňom. Samozrejme, pokiaľ by rozprava mala trvať dlhší čas, budeme pokračovať v rokovaní o ňom zajtra. Takže poprosím teraz pána poslanca Reháka, aby uviedol hlasovanie o návrhu uznesenia k návrhu doplnku č. 1 k návrhu na použitie majetku Fondu národného majetku Slovenskej republiky v roku 2009 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrhu na použitie majetku Fondu národného majetku Slovenskej republiky v roku 2010 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Je to tlač 1227.
Šimečka, Michal, podpredseda NR SR (2024-04-16):
Ďakujem pekne. Na vaše vystúpenie sú štyri faktické poznámky. Ako prvý, pán poslanec Ferenčák, prosím, máte slovo.
Beblavý, Miroslav, poslanec NR SR (2012-12-06):
Ďakujem pekne. Ivan, ďakujem ti za síce voči vláde kritický, ale musím povedať, že pomerne precízne vyargumentovaný príspevok. Aj za reakciu na ten dnes ráno narýchlo predložený dodatok k rozpočtu. Musím ťa však upozorniť, že si zabudol na jednu veľmi významnú vec, ktorá v tom návrhu je, podľa § 5 ods. 2 toho pozmeňovacieho návrhu sa vláda zjavne rozhodla, že vo svojom spore s učiteľmi treba pritvrdiť, lebo tento návrh hovorí o tom, že ak učitelia nepodpíšu kolektívnu zmluvu s vládou, nedostanú od 1. januára 5 %, ktoré im už vláda sľúbila, dostanú nula percent. To znamená, že vláda sa rozhodla ísť, by som povedal, spôsobmi mafie a nie vlády demokratickej krajiny. A chcem ťa na to upozorniť, lebo si myslím, že by si to určite bol býval spomenul, keby si mal čas za tú chvíľku, ktorú nám na to vládna strana a koaličná strana dala čas. Ďakujem pekne.
Matovič, Igor, poslanec NR SR (2013-06-25):
Martin Poliačik, skončil si jednou vetou: „Je veľmi ľahké v politike zneužívať nevedomosť.“ Presne toto vy robíte. A na to sa snažím upozorniť. Meníte paragraf, ktorý sa vyslovene týka iba dílerov drog. Tým, že ste si nedali prácu a že ste nerozdelili striktne možno užívateľov a dílerov a robíte to cez tento paragraf, takýmto spôsobom zabezpečíte, aby díleri drog mohli byť odsúdení iba na podmienku, z toho sa žiadnym spôsobom nedokážeš vyviniť. Paragraf, ktorý sa týka dílerov drog, kde znižujete sadzbu zo štyroch rokov na tri roky, ktorá zároveň môže byť podmienka, tak sa týka vyslovene dílerov drog. To, že môže niekedy niektorý užívateľ byť posúdený ako díler vzhľadom na to, že mal tri cigarety, ktoré majú vyšší obsah účinnej látky, a môže to byť viac ako desaťnásobok bežnej dávky, môže byť pravda, môže sa niekedy stať. Ale tento človek dnes má nástroj dohody o vine a treste, kde sa môže dohodnúť. A stačí, že iba udá, kde si tú drogu kúpil, od koho si ju kúpil a bude spolupracovať s prokuratúrou a nebude mať štyri roky natvrdo. Nebude 41 mesiacov, ako ty hovoríš, niekde v chládku. A keď si tu spomínal chlapca, ktorý teda aj v podmienke znova si tú drogu kúpil, a preto skončil 41 mesiacov v chládku, tak ja si myslím, že to je správny trest, lebo porušil podmienku. A hovoríš tu o slušnom človeku. Slušný človek, ktorý vie, že má nejakú podmienku, a poruší to, čo mu súd prikáže, asi slušný úplne nie je. Podľa tvojho rebríčka možno slušný je. Ja si myslím, že slušný nie je. A že som klamal. Je to tak. Štyri roky natvrdo meníte na tri roky a tri roky už môžu byť ako podmienka, de facto nula rokov vo väzení. Ja som to tak povedal, ale naschvál si zavádzal.
Hlina, Alojz, poslanec NR SR (2012-06-27):
Ďakujem veľmi pekne. Tak poteší to. A naozaj si spomínam na tú situáciu, pán Mičovský, ja som aj vtedy písal taký blog, že lesníci sú tí prví, ktorí sa už na to nemôžu pozerať, lebo ostatní majú miesto žalúdka trojku plech a lesníci sú čisté duše, lebo však chodia po lesoch, po horách, nemôžu byť až tak zlí, že oni to musia začať. Tak to som tak vtedy vnímal, že niekde to začať musí. K tým nejakým príspevkom dovoľte povedať len také faktické veci. Bolo to v budove Rady Európy, bola to Rada Európy, priamo to, čo sa dialo, sa dialo v budove Justus Lipsius, teda veľmi to váženej budove a napriek tomu sa tam dialo, čo sa dialo. Prípadne ak máte hlbší záujem, pani Nachtmannová, si to naštudovať, môžete si to pozrieť, ja som sa tej téme dosť venoval na mojom blogu. Ale, samozrejme, koho by to zaujímalo? Ale ak teda teraz ste prejavili záujem, tak sa prípadne na to pozrite. Čo sa týka toho, čo hovoril pán Érsek, v zásade, áno, ja som to nehovoril preto, aby som tu zaťažoval nejako toxicky plénum mojimi nejakými výčinmi, ja som to len hovoril na dokumentovanie toho, prečo si to myslím. A že Maďari by prskali? Verím, že sa tu pochopíme, však máme už spolu rozohranú jednu partiu, že vlastne sme nejakí v tých výrazoch takí expresívnejší. Už aj mňa čiastočne poznáte, že tiež veci sa snažím hyperbolizovať niekedy a nemyslím to úplne až tak. Čiže len aby som tomu dal dôraz a takú expresiu, tak som to myslel. A to je, myslím, všetko. Ďakujem veľmi pekne.
Danko, Andrej, predseda NR SR (2017-10-13):
Pani poslankyňa Macháčková. Čo to je?
Hraško, Igor, poslanec NR SR (2012-12-05):
Ďakujem pekne, pán predsedajúci. Pán kolega, áno, spomínali ste, že urobilo už niekoľko obratov teda nielen ministerstvo, ale aj samotní poslanci vládnej strany. Podľa mňa úlohou štátu by malo byť v prvom rade hájiť záujmy svojich občanov, a teda poistencov, ktorí sú dnes, ako vieme všetci, povinne zdravotne poistení. To znamená v prvom rade zaručiť nízku cenu lieku na vstupe, akonáhle ten liek prichádza do našej krajiny alebo sa už nachádza v našej krajine, čiže keď vstupuje do systému obchodného, no a potom, samozrejme, následne na to zaručiť, aby ten pacient mal čo najnižší doplatok. To znamená, že musí sa ušetriť v prvom rade na verejných zdravotných odvodoch, z ktorých potom, pokiaľ ušetríme na liekoch, môže ísť na inú zdravotnú starostlivosť a následne, aby občan na to nedoplácal, samozrejme, veľa. Ak zaručí štát toto, potom si myslím, že nebude treba žiadne zľavové systémy, žiadne špeciálne zľavy dávať, pretože každý bude mať garantovanú najnižšiu cenu lieku. No a, samozrejme, lekárne si potom z toho odnesú to svoje. Spomínali ste ešte predlžovanie praxe lekárnikov. Ja ich nazvem pseudolekárnikmi, pretože pokiaľ niekto má mať zaručenú vlastne len prax, respektíve o niekoho odbornosti bude hovoriť jeho prax, kdesi v nejakom zariadení, tam si môže nabúchať ktokoľvek koľkokoľvek štempľov, akých chce, a nebude to adekvátne odbornosti lekárnika, podľa mňa tu treba dbať na to, aby skutočne len odborná špecializácia s adekvátnym vzdelaním garantovala odbornú starostlivosť zdravotnícku v lekárňach, to znamená, že neexistuje, že niekto bude viesť lekáreň, kto má len nejakú pseudoprax niekde v nejakom zariadení, kde mu hocikto môže dať hocijaký štempeľ o tom, že to absolvoval, a pritom nemusí to byť absolútne prax spoločná s lekárnictvom, takže len odborníci nech vedú lekárne.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 122 poslancov, za 24, proti 42, zdržalo sa 46, nehlasovalo 10. Konštatujem, že ani o tomto návrhu zákona nebude Národná rada rokovať. Teraz ešte jedno hlasovanie v prvom čítaní o návrhu poslanca Valáška na vydanie zákona o príspevku na úhradu nákladov na bývanie (tlač 1389), bod 90 schváleného programu. Spravodajcom je člen navrhnutého gestorského výboru pre sociálne veci pre sociálne veci, pán poslanec Peter Cmorej, prosím ho, aby hlasovanie uviedol. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona o príspevku na úhradu nákladov na bývanie , tlač 1389.)
Baránik, Alojz, poslanec NR SR (2023-02-02):
Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedeného návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.